**Národná rada Slovenskej republiky**

**VII. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo:2005/2018

**1185a**

# I n f o r m á c i a

**o výsledku prerokovania návrhu rozpočtu Úradu pre dohľad nad zdravotnou starostlivosťou na roky 2019 až 2021 vo výboroch** (tlač 1185a)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podľa § 80 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov podávam informáciu o výsledku rokovania návrhu rozpočtu Úradu pre dohľad nad zdravotnou starostlivosťou ( ďalej len „úrad“) na roky 2019 až 2021 vo výboroch (tlač 1185a) a budem predkladať návrh na ďalší postup.

 Predseda Národnej rady Slovenskej republiky rozhodnutím č. 1239 z 12. októbra 2018 pridelil návrh rozpočtu úradu na roky 2019 až 2021 Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre zdravotníctvo.

Súčasne poveril Výbor Národnej rady Slovenskej republiky pre zdravotníctvo ako gestorský výbor s tým, že na základe rokovaní výborov predloží Národnej rade Slovenskej republiky priebeh a výsledky rokovania výborov o návrhu rozpočtu úradu a návrh na uznesenie Národnej rady Slovenskej republiky.

 Návrh rozpočtu úradu bol predložený v súlade so zákonom číslo 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov.

**Priebeh a výsledky prerokovania**

**Výbor Národnej rady Slovenskej republiky pre financie a rozpočet** prerokoval návrh rozpočtu úradu na roky 2019 až 2021 dňa 20. novembra 2018. Výbor svojím uznesením číslo 336 **zobral na vedomie** návrh rozpočtu úradu na roky 2019 až 2021, **súhlasil** s návrhom rozpočtu úradu na rok 2019.

**Odporučil** Národnej rade Slovenskej republiky návrh rozpočtu úradu na roky 2019 až 2021 vziať na vedomie a **s c h v á l i ť** rozpočet úradu na rok 2019 s tým, že príjmy sa rozpočtujú vo výške 52 030 tis. eur,  výdavky vo výške 21 463 tis. eur, celkový prebytok/schodok vo výške 30 566 tis. eur a prebytok (schodok ESA 2010) 180 tis. eur.

**Výbor Národnej rady Slovenskej republiky pre zdravotníctvo**  prerokoval návrh rozpočtu úradu na roky 2019 až 2021 dňa 20. novembra 2018. Výbor svojím uznesením číslo 123 **zobral na vedomie** návrh rozpočtu úradu na roky 2019 až 2021, **súhlasil** s návrhom rozpočtu úradu na rok 2019.

**Odporučil** Národnej rade Slovenskej republiky návrh rozpočtu úradu na roky 2019 až 2021 vziať na vedomie a **s c h v á l i ť** rozpočet úradu na rok 2019 s tým, že príjmy sa rozpočtujú vo výške 52 030 tis. eur,  výdavky vo výške 21 463 tis. eur, celkový prebytok/schodok vo výške 30 566 tis. eur a prebytok (schodok ESA 2010) 180 tis. eur.

Výbor Národnej rady Slovenskej republiky pre zdravotníctvo ako **gestorský výbor** rokoval dňa 26. novembra 2018.

Návrh správy výborov, ktorá obsahovala odporúčanie gestorského výboru pre Národnú radu Slovenskej republiky k návrhu rozpočtu úradu na roky 2019 až 2021 vziať na vedomie a súhlasiť s návrhom rozpočtu úradu na rok 2019 **nezískal súhlas nadpolovičnej väčšiny prítomných poslancov** podľa § 52 ods. 4 zákona NR SR č. 350/1996 Z.  z. o rokovacom poriadku Národnej rady Slovenskej republiky v znení neskorších predpisov. (Za návrh hlasovali 5 poslanci a 5 poslanci sa hlasovania zdržali).

**Výbor Národnej rady Slovenskej republiky pre zdravotníctvo neprijal platné uznesenie.**

V Bratislave 26. novembra 2018

**Štefan Z e l n í k**

predseda

Výboru Národnej rady Slovenskej republiky

pre zdravotníctvo

N á v r h

U Z N E S E N I E

Národnej rady Slovenskej republiky

z .....novembra 2018

k návrhu rozpočtu Úradu pre dohľad nad zdravotnou starostlivosťou na roky 2019 až 2021 (tlač 1185)

 **Národná rada Slovenskej republiky**

**b e r i e n a  v e d o m i e**

návrh rozpočtu Úradu pre dohľad nad zdravotnou starostlivosťou na roky 2019 až 2021;

**s c h v a ľ u j e**

 rozpočet Úradu pre dohľad nad zdravotnou starostlivosťou na rok 2019 v štruktúre predpokladaných príjmov a výdavkov:

 **Príjmy celkom 52 030 tis. eur**

 z toho:

 - príjmové finančné operácie –

 (zostatok finančných prostriedkov

 z predchádzajúcich rokov) 30 536 tis. eur

nedaňové príjmy spolu –

(administratívne poplatky, príjmy z činnosti úradu,

 úroky) 755 tis. eur

- transfer zo štátneho rozpočtu 0 tis. eur

- transfery zo zdravotných poisťovní 20 738 tis. eur

**Výdavky celkom 21 463 tis. eur**

**Celkový prebytok /schodok 30 566 tis. eur**

**Prebytok /schodok ESA 2010 180 tis. eur**